מייקל דוריס

מייקל אנתוני דוריס (באנגלית: Michael Anthony Dorris; 30 בינואר 1945 – 10 באפריל 1997) היה סופר וחוקר אמריקאי שהיה היו"ר הראשון של התכנית לחקר האינדיאנים בדארטמות' קולג'.<ref></ref> חיבר את הרומן "A Yellow Raft in Blue Water" (1987) ואת ספר הזכרונות "The Broken Cord" (1989).

הוא נישא לסופרת לואיז ארדריץ', ולשניים היו שישה ילדים. הם שיתפו לעיתים קרובות פעולה בכתיבה, עד שנפרדו בשנת 1995. הוא מת בהתאבדות בשנת 1997, בזמן שהמשטרה חקרה האשמות כי הוא התעלל בבנותיו.

ספרו "The Broken Cord", שזכה בפרס חוג מבקרי הספרים הלאומי ב-1989, עסק בהתמודדותו עם בנו המאומץ, שסובל מתסמונת אלכוהול עוברית, והנזק הרחב שנגרם לילדים שנולדו עם הבעיה. בעקבות הספר, אישר הקונגרס חקיקה המתריעה על הסכנות שבשתיית אלכוהול במהלך ההיריון.<ref name="O'Reilly2010"></ref>

== ביוגרפיה ==
נולד בלואיוויל שבקנטקי למרי בסי (לבית בורקהרדט) ולג'ים דוריס. במאמר שפורסם במגזין "ניו יורק" חודשיים לאחר מותו של דוריס, ציטט כתב היסטוריון של שבט המודק שאמר כי "דוריס היה ככל הנראה צאצא של אדם לבן בשם דוריס, שעל פי הרשומות התיידד עם שבט המודק בחוף המערבי מעט לפני מלחמת מודק של 1873 ולאחריה. אף על פי כן, אין תיעוד על כך שדוריס נרשם כאינדיאני ברישומים של שבטי הקלאמת".<ref name="NYM1997"></ref> אביו נפטר לפני שנולד דוריס, ולפיכך גידלה אותו אמו – ששימשה מזכירה במפלגה הדמוקרטית – כבן יחיד. דודותיו וסבתו סייעו לגידולו.<ref name="NYM1997" />

דוריס קיבל תואר ראשון בהצטיינות באנגלית ובקלאסיקה מאוניברסיטת ג'ורג'טאון בשנת 1967, ותואר שני מאוניברסיטת ייל באנתרופולוגיה בשנת 1971, לאחר שהחל את לימודיו לתואר בתיאטרון. את עבודת השדה עשה באלסקה, ובחן את ההשפעות של קידוחים ימיים על קהילות ילידיות. בתקופה של אקטיביזם אמריקאי-ילידי רב, עזר דוריס בשנת 1972 להקים את המחלקה ללימודי ילידים אמריקאיים במכללת דארטמות',<ref name="rawson"></ref> ושימש כיו"ר הראשון שלה.<ref name="O'Reilly2010"/>

בשנת 1971 הוא הפך לאחד הגברים הלא נשואים הראשונים בארצות הברית שאימצו ילד.<ref name="LATimesObit"></ref> בנו המאומץ, ילד משבט לקוטה בן 3, אובחן כסובל מתסמונת אלכוהול עוברית. המאבק של דוריס להבנת בנו ולטיפול בו הפך לנושא הממואר שלו "The Broken Cord". דוריס אימץ עוד שני ילדים אינדיאנים, ושניהם סבלו ככל הנראה מתסמונת אלכוהול עוברית.<ref></ref>

הוא כתב את הטקסט שליווה את צילומיו של ג'וזף פרבר בספר "Native Americans: Five Hundred Years After" (1975). הוא קיבל מלגת גוגנהיים בשנת 1977 בגלל עבודתו באנתרופולוגיה ולימודי תרבות.<ref name="guggenheim"></ref>

בשנת 1981, התחתן עם לואיז ארדריץ',<ref name="O'Reilly2010"/> סופרת ממוצא אינדיאני. הם נפגשו 10 שנים קודם לכן, כשהוא לימד בדארטמות' והיא הייתה סטודנטית.<ref name="NYM1997"/> במהלך השנה הקודמת, שאותה בילה דוריס בניו זילנד במסגרת שנת שבתון, החלו להתכתב בקביעות בדואר. לאחר נישואיהם היא אימצה את שלושת ילדיו. נולדו להם שלוש בנות יחד. דוריס וארדריץ' כתבו יחדיו ספרות רומנטית בשם הבדוי מילו נורת' (Milou North). רבים מהקטעים שכתבו יחדיו פורסמו במגזין "Woman" הבריטי.<ref></ref> ארדריץ' הקדישה שלושה מספריה לדוריס. המשפחה התגוררה בקורניש שבניו המפשייר.

בשנת 1986 נשלח בנו של דוריס לפנימייה ולבית ספר צבאי. בתו החלה ללמוד בפנימייה כשהייתה בת 12.<ref name="NYM1997"/> לאחר ההצלחה של "The Broken Cord" בשנת 1989, ומקדמה של 1.5 מיליון דולר לכתיבת ספרות, הפסיק דוריס ללמד בדארטמות' כדי להפוך לסופר במשרה מלאה. בשנת 1991 נהרג בנו הבכור מפגיעת מכונית. דוריס, ארדריץ' ושלוש בנותיהם עברו לקליספל שבמונטנה, ככל הנראה בשל איומי מוות מאחד מבניהם, וחזרו לניו המפשייר בשנת 1993. לבסוף הם עברו למיניאפוליס.

דוריס וארדריץ' התגרשו בשנת 1996, ודוריס נכנס כתוצאה מכך לדיכאון.

שתיים מבנותיו הביולוגיות של דוריס, ובתו המאומצת, האשימו אותו בהתעללות נגדו.<ref name="O'Reilly2010"/> ב-10 באפריל 1997 שם קץ לחייו בקונקורד שבניו המפשייר. עם מותו נסגרו החקירות הפליליות על האשמות בפגיעה מינית.

== ספריו ==
* Native Americans Five Hundred Years After (עם הצלם ג'וזף פרבר, 1975)
* A Guide to Research on North American Indians (עם מרי ביילר וארלין הירשפלדר, 1983)
* A Yellow Raft in Blue Water (1987)
* The Broken Cord: Fetal Alcohol Syndrome and the Loss of the Future (1989)
* The Crown of Columbus (עם לואיז ארדריץ', 1991)
* Route Two and Back (עם לואיז ארדריץ', 1991)
* Morning Girl (1992)
* Working Men (1993)
* Rooms in the House of Stone (1993)
* Paper Trail (מאמרים, 1994)
* Guests (1995)
* Sees Behind Trees (1996)
* Cloud Chamber (1997)
* The Window (1997)
* The Most Wonderful Books: Writers on Discovering the Pleasures of Reading, עריכה (1997)

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:בוגרי אוניברסיטת ג'ורג'טאון
קטגוריה:סגל דארטמות' קולג'
קטגוריה:סופרי ילדים ונוער אמריקאים
קטגוריה:אמריקאים שנולדו ב-1945
קטגוריה:אמריקאים שנפטרו ב-1997